**NOTA INFORMATIVĂ**

**la proiectul de hotărîre de Guvern cu privire la aprobarea Instrucțiunii privind modul de elaborare a proiectului şi/sau a planului de organizare a teritoriului**

**în vederea înființării plantațiilor de culturi pomicole, nucifere, de arbuști fructiferi**

**și căpșun**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Ministerul Agriculturii și Industriei Alimentare |
| **2. Condiţiile ce au impus elaborarea proiectului de act normativ şi finalităţile urmărite** |
| Instrucțiunea respectivă este elaborată în conformitate cu prevederile Legii nr. 728/1996 cu privire la pomicultură.  În prezent, elaborarea proiectelor și a planurilor de înființare a plantațiilor de culturi pomicole, nucifere, de arbuști fructiferi și căpșun se efectuează de către persoanele fizice și/sau agenții economici, înregistrați în modul stabilit sau a instituțiilor abilitate în domeniu (Institutul Științifico-Practic de Horticultură și Tehnologii Alimentare).  Deseori, la elaborarea acestora, din varii motive nu se ține cont de toate cerințele care ar trebui să le înglobeze un proiect de înființare. De aceea, amortizarea investiției producătorilor agricoli devine una dificilă, mai ales din cauza faptului că nu se respectă cele mai generale criterii, cum ar fi:  - Alegerea terenului corespunzător culturii;  - Amplasarea pantei;  - Necesitatea efectuării analizei solului, etc.  Anual, înghețurile tîrzii de primăvară compromit în mare parte, sau chiar în totalitate producția livezilor, care au fost plantate necorespunzător, în văgăuni sau pante necorespunzătoare. La fel, cînd acestea sunt plantate conform proiectului de înființate cu soiuri învechite sau care nu sunt înregistrate în Catalogul soiurilor de Plante al Republicii Moldova, care ulterior nu pot fi subvenționate de stat, precum și multe alte exemple care îngreunează activitatea producătorilor agricoli.  Totodată, anual, statul, subvenționează, din Fondul Național de Dezvoltare a Agriculturii și Mediului Rural înființarea culturilor pomicole, nucifere, de arbuști fructiferi și căpșun, inclusiv alte măsuri legate de dotarea acestora, care se oferă pentru generarea profiturilor la întreprinderi și la Bugetul de stat, ca urmare a efectuării investiților. De aceea, existența unui proiect și/sau plan de înființare a plantațiilor de culturi pomicole, nucifere, de arbuști fructiferi și căpșun elaborat într-o manieră judicioasă poate avea efecte negative asupra investiției, producătorului și suportul statului oferit, suport oferit inclusiv în baza prezentării unor documente obligatorii, inclusiv: copia de pe pașaport, inclusiv de pe planul general, al proiectului de înființare a plantaților pomicole, iar în cazul plantaților de arbuști fructiferi, căpșun – copia de pe planul general al plantației, copia de pe pașaportul proiectului de înființare a pepinierelor viticole și pomicole, cu indicarea componentelor specifice acestora, etc. Astfel, investiția și afacerea devine ineficientă și nerentabilă.  De menționat, că cerințe actuale specifice domeniului de elaborare a proiectelor nu sunt aprobate de vreun careva act normativ, mai mult, sunt doar careva norme elaborate de specialiștii în domeniu de zeci de ani, care sunt învechite și nu corespund realității.  De aceea, în contextul stabilirii unui mod unic de elaborare a proiectelor și/sau planurilor de organizare a teritoriului, Ministerul a elaborat Instrucțiunea respectivă, care vine să reglementeze modul, cerințele unice la elaborarea acestor documente, precum și responsabilități în cazul elaborării necorespunzătoare a proiectelor și neexecutării acestora, ceea ce la moment nu există.  Aprobarea Instrucțiunii respective va asigura producătorului agricol o investiție de lungă durată, menită să genereze profit la întreprinderi, iar statului generări la Buget. Totodată, va responsabiliza producătorii agricoli și proiectanții în acest proces, astfel încît să elaboreze un proiect corect, în conformitate cu cerințele și tendințele actuale. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are ca scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidențierea elementelor noi** |
| Proiectul hotărîrii de Guvern cu privire la aprobare Instrucțiunii privind modul de elaborare a proiectului şi/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun are drept scop reglementarea procesului de elaborare a proiectului și/sau a planului de înființare a plantațiilor de culturi pomicole, nucifere, de arbuști fructiferi și căpșun, stabilind reguli și norme explicite privind modul de elaborare a proiectelor şi/sau a planurilor de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun, ceea ce va produce claritate, previzibilitate și stabilitate procesului de elaborare a acestora și va uniformiza procesul dat. |
| **5. Fundamentarea economico-financiară** |
| Nu sunt necesare careva surse financiare. |
| **6. Modul de încorporare a actului în cadrul normativ în vigoare** |
| La etapa adoptării proiectului Programului nu se impune modificarea sau abrogarea altor acte normative. |
| **7. Avizarea şi consultarea publică a proiectului** |
| Proiectul a fost consultat Asociațiile de profil, instituțiile de cercetare, proiectanți și birouri de proiectare. |
| **8. Constatările expertizei anticorupție** |
|  |
| **9. Constatările expertizei de compatibilitate** |
|  |
| **10. Constatările expertizei juridice** |
|  |
| **11. Constatările altor expertize** |

**Ministru Ion PERJU**